หิ้วสอบอีก หนุ่มหื่นบุกบ้านสาว 18 ตร.จ่อแจ้ง 2 ข้อหา ข่มขืน-บุกรุก
ตร.สอบเข้มอีก หนุ่มเมาหื่น บุกบ้านสาว 18 ที่ลำปาง จ่อแจ้ง 2 ข้อหา ข่มขืน-บุกรุก ด้านแม่ผู้ก่อเหตุ ไฟเขียวดำเนินคดี หวังลูกเข็ดหลาบ -กลับตัว ยอมรับมีอาการเพี้ยนหากดื่มสุราจากกรณีเมื่อช่วงเย็นวันที่ 21 ม.ค.ที่ผ่านมา ร.ต.อ.กันต์กวี มีธรรม รอง สว.(สอบสวน) สภ.เกาะคา อ.เกาะคา จ.ลำปาง รับแจ้งเหตุบุกรุกบ้านหลังหนึ่ง ที่ในพื้นที่ อ.เกาะคา จ.ลำปาง จึงรุดไปที่เกิดเหตุ พร้อมด้วยตำรวจสายตรวจและชุดสืบสวน ที่เกิดเหตุพบ น.ส.เอ (นามสมมติ) อายุ 18 ปี ชาว อ.เกาะคา จ.ลำปาง ซึ่งยังอยู่ในอาการหวาดผวา เพราะตกใจกับเหตุการณ์ที่เกิดขึ้น พร้อมให้การกับตำรวจว่า ก่อนเกิดเหตุตนอยู่ในบ้านเพียงลำพัง ขณะกำลังนั่งทำรายงานอยู่ที่โต๊ะคอมพิวเตอร์ ซึ่งอยู่ภายในห้องโถง จู่ๆ ก็มีผู้ชายเข้ามาในบ้าน ตนเห็นท่าไม่ดีจึงได้คว้ามีดคัตเตอร์ซึ่งอยู่บนโต๊ะคอมฯ มาถือไว้เพื่อป้องกันตัว ซึ่งเป็นจังหวะเดียวกันที่ผู้ก่อเหตุได้กระชากตัวตนลงมาจากโต๊ะคอมพิวเตอร์ไกลร่วม 5 เมตร จากนั้นผู้ก่อเหตุพยายามขึ้นคร่อม ตนจึงพยายามต่อสู้ขัดขืนและใช้มีดคัตเตอร์แทงเข้าไปที่ท้ายทอย 1 ครั้ง จนมีดคัตเตอร์หัก ก่อนผู้ก่อเหตุจะหลบหนีออกไปจากบ้าน จากนั้นตนจึงแจ้งญาติและตำรวจมาตรวจสอบดังกล่าว กระทั่งต่อมาในเวลาไล่เลี่ยกัน ตำรวจสามารถควบคุมตัวผู้ก่อเหตุได้ ทราบชื่อคือ นายพัฒนพงษ์ (ขอสงวนนามสกุล) อายุ 33 ปี อยู่บ้านเลขที่ 232/3 หมู่ที่ 2 ต.นาแก้ว อ.เกาะคา จ.ลำปาง ได้ในขณะเดินอยู่บนถนนใกล้กับจุดเกิดเหตุ ในสภาพคล้ายกับคนเมา โดยบริเวณท้ายทอยมีบาดแผลเนื่องจากถูกแทง มีเลือดไหลออกมาเล็กน้อย จากการสอบถามเบื้องต้นยังให้การวกไปวนมา โดยบอกว่ามาดื่มเหล้าที่บ้านเพื่อนซึ่งอยู่ใกล้เคียง และก็ไม่ได้เข้าไปที่บ้านหลังดังกล่าว และก็ไม่รู้ว่าถูกใครแทงมา แต่ตำรวจไม่ปักใจเชื่อ จึงควบคุมตัวมาสอบสวนที่ สภ.เกาะคา เบื้องต้นจากการตรวจปัสสาวะไม่พบสารเสพติดความคืบหน้าล่าสุด เมื่อเวลา 09.00 น. วันนี้ (22 ม.ค.) ผู้สื่อข่าวลงพื้นที่บ้านที่เกิดเหตุอีกครั้งพบ นางพิน (นามสมมติ) อายุ 68 ปี ยายของน.ส.เอผู้เสียหาย พร้อมนำผู้สื่อข่าวชี้จุดเกิดเหตุ และเปิดเผยว่า ก่อนเกิดเหตุหลานสาวตนกำลังนั่งทำรายงานอยู่ ซึ่งอยู่ภายในห้องโถง จู่ๆ นายพัฒนพงษ์ ก็เข้ามาในบ้าน หลานสาวเห็นท่าไม่ดีจึงคว้ามีดคัตเตอร์ ซึ่งอยู่ที่บนโต๊ะคอมฯ มาถือไว้เพื่อป้องกันตัว และพยายามบอกให้ผู้ก่อเหตุออกไป แต่ นายพัฒนพงษ์ ทำทีมาถามว่ารู้จักคนนั้นคนนี้หรือไม่ หลานสาวบอกว่าไม่รู้จักและพยายามเข้ามาประชิดตัว หลานสาวพยายามหนีแต่ก็ไม่ทัน ผู้ก่อเหตุได้กระชากตัวหลานสาว จากนั้นก็ขึ้นคร่อมและพยายามถอดเสื้อผ้า หลานสาวจึงพยายามต่อสู้ขัดขืน และร้องขอความช่วยเหลือ ก่อนที่จะใช้มีดคัตเตอร์แทงเข้าไปที่ท้ายทอย 1 ครั้ง จนมีดคัตเตอร์หัก หลังจากนั้นผู้ก่อเหตุเห็นท่าไม่ดี จึงหนีออกจากบ้านไป ก่อนหลานสาวจะแจ้งตำรวจดังกล่าวเหตุที่หลานสาวรอดมาได้ เพราะความมีสติ และอยากฝากเตือนเป็นอุทาหรณ์ว่า หากอยู่บ้านคนเดียวควรล็อกประตูบ้านเพื่อความปลอดภัย และที่เสียใจที่สุดคือผู้ก่อเหตุเป็นคนในหมู่บ้านเดียวกันด้าน นางน้อย (นามสมมติ) อายุ 57 ปี แม่ของ นายพัฒนพงษ์ ผู้ก่อเหตุ เปิดเผยว่า เสียใจกับเหตุการณ์ที่เกิดขึ้น เพราะไม่คิดว่าลูกชายจะมาก่อเหตุดังกล่าว หลังจากนี้ก็คงปล่อยให้เป็นหน้าที่ของตำรวจ เผื่อว่าลูกชายจะเข็ดหลาบและกลับตัวเป็นคนดีได้บ้าง ทั้งนี้ยอมรับว่าลูกชายมีอาการเพี้ยนๆ ไปบ้างหากดื่มสุรา ชอบลักเล็กขโมยน้อย และหลายเดือนมานี้ลูกเสียคนอย่างหนัก เพราะไปคบกับเพื่อนขี้เมาประมาณ 3-4 คน เมื่อขโมยเงินได้แล้วก็จะเอาไปดื่มสุรา แต่หัวอกความเป็นแม่ยังไงก็ห่วงลูก หลังจากนี้ก็จะไปขอโทษครอบครัวผู้เสียหายอีกครั้งผู้สื่อข่าวรายงานว่า ช่วงสายวันนี้ พนักงานสอบสวน สภ.เกาะคา จะนำตัว นายพัฒนพงษ์ มาสอบสวนอีกครั้ง และจะเตรียมแจ้งข้อกล่าวหาพยายามข่มขืนและบุกรุก แต่นายพัฒนพงษ์ ยังให้การภาคเสธ และยังอยู่ระหว่างการสอบสวน
ตร.สอบเข้มอีก หนุ่มเมาหื่น บุกบ้านสาว 18 ที่ลำปาง จ่อแจ้ง 2 ข้อหา ข่มขืน-บุกรุก ด้านแม่ผู้ก่อเหตุ ไฟเขียวดำเนินคดี หวังลูกเข็ดหลาบ-กลับตัว ยอมรับมีอาการเพี้ยนหากดื่มสุรา
หนุ่มหื่น,บุกบ้านสาว 18,สอบหนุ่มหื่น,แจ้งความ,หนุ่มเมาหื่น,ข่าวทั่วไป